《中和堂》
宋代·韦骧

秋阳远泛秋山色，越峤连云耸深碧。廓然千里会一堂，势压全吴迥无敌。

古今贵耳不贵目，方丈蓬莱徒记籍。安知严丽非壶中，登览浑疑脱尘迹。

芙蓉耐霜红两行，杉桧凌空翠千尺。捲帘樽俎当清风，大白一飞群虑释。

烨烨辉光生旧榜，公以中和乐邦职。又钦德操必有邻，朝夕堂阴看七石。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。